Bonificació per realització d’autocompostatge - Ajuntament de Santa Eulàlia de Ronçana
Portada > Ajuntament > Tràmits i gestions > Bonificació per realització d’autocompostatge
Els habitatges gaudiran d’una reducció del 15% de la quota quan acreditin que, durant l’exercici anterior, han realitzat compostatge casolà de la brossa orgànica generada als habitatges que utilitzen o ocupen, en condicions que no ocasionin cap molèstia als veïns ni problemes higiènics de cap mena.
Per donar constància a l’Ajuntament de la realització del compostatge casolà s’haurà d’omplir anualment una instància a tals efectes, i es passarà a formar part del Registre de Compostaires.
Per sol·licitar la reducció de la taxa caldrà adreçar una instància a l’Ajuntament durant el mes de desembre de l’any en curs. Un cop rebuda la sol·licitud, el personal municipal realitzarà un mostratge significatiu i podrà realitzar una visita a l’habitatge i emetre un informe per comprovar que es gestioni correctament el procés de compostatge casolà:
- Manteniment del procés actiu, essent necessària una aportació de brossa orgànica constant.
- Volum mínim de material d’1 m3.
- Dur a terme el procediment en condicions higièniques.
- No provocar molèsties als veïns.
- Per a rebre la bonificació, el procés de compostatge haurà d’haver estat actiu un mínim de 6 mesos abans de la presentació de la instància, cosa que es verificarà en la inspecció amb el volum mínim de material.
En cas que l’informe sigui positiu, la bonificació s’aplicarà a la tarifa de l’exercici següent. Si es modifiquen les condicions personals dels contribuents de forma que resulti improcedent l’exempció, aquells estan obligats a comunicar-ho a l’Ajuntament a efectes que es pugui liquidar la taxa.
Sol·licitud bonificació autocompostatge (PDF, 25 kB)
Sol·licitud bonificació autocompostatge
Ordenança fiscal número 10 (PDF, 61 kB)
Ordenança municipal de residus (PDF, 208 kB)
Ordenança municipal de residus